b"\n_START_ARTICLE_\nGrand Theft Auto: San Andreas\n_START_SECTION_\nSiu\xc5\xbeetas\n_START_PARAGRAPH_\nPrie\xc5\xa1 penkerius metus Karlas D\xc5\xbeonsonas (Carl Johnson), pravarde CJ, pab\xc4\x97go nuo gyvenimo na\xc5\xa1t\xc5\xb3 Los Santos mieste, San Andrese. Miesto, kuriame karaliauja nusikalt\xc4\x97li\xc5\xb3 gaujos, narkotikai ir korupcija. Kur \xc4\xaf\xc5\xbeymyb\xc4\x97s ir milijonieriai daro visk\xc4\x85, nor\xc4\x97dami i\xc5\xa1vengti narkotik\xc5\xb3 prekiautoj\xc5\xb3 ir nusikalt\xc4\x97li\xc5\xb3._NEWLINE_Dabar ankstyvasis de\xc5\xa1imtas de\xc5\xa1imtmetis (1992\xc2\xa0m.). Karlas gr\xc4\xaf\xc5\xbeta namo. Jo motina neseniai nu\xc5\xbeudyta, \xc5\xa1eima kritusi, o vaikyst\xc4\x97s draugai susiskald\xc4\x99 ir nevieningi._NEWLINE__NEWLINE_Jam gr\xc4\xaf\xc5\xbetant namo, keli korumpuoti policininkai neteis\xc4\x97tai apkaltina Karl\xc4\x85 \xc5\xbemog\xc5\xbeudyste. CJ pradeda kelion\xc4\x99 apkeliaudamas vis\xc4\x85 San Andreso valstij\xc4\x85 tam, kad i\xc5\xa1saugot\xc5\xb3 savo \xc5\xa1eim\xc4\x85 ir valdyt\xc5\xb3 Los Santo miesto gatves.\n_START_SECTION_\nVietov\xc4\x97s\n_START_PARAGRAPH_\nSan Andresas paremtas Kalifornijos ir Nevados valstijomis, sudarytais i\xc5\xa1 trij\xc5\xb3 pagrindini\xc5\xb3 miest\xc5\xb3: Los Santos ir Badlands atitinka Los And\xc5\xbeel\xc4\x85 ir Kalifornijos Badlands, San Fierro atitinka San Francisk\xc4\x85; Las Venturas ir j\xc4\xaf supan\xc4\x8dios dykumos\xc2\xa0\xe2\x80\x93 Las Vegas\xc4\x85 ir Nevados dykum\xc4\x85. \xc5\xbdaid\xc4\x97jas gali \xc4\xafkopti \xc4\xaf \xc4\x8ciliad\xc4\x85 (Mount Chilliad, atitinkant\xc4\xaf Diablo kaln\xc4\x85), 800\xc2\xa0m auk\xc5\xa1\xc4\x8dio kaln\xc4\x85, nuo kurio vir\xc5\xa1ukaln\xc4\x97s atsiveria didingas \xc5\xbeaidimo vaizdas, ir aplankyti 12 kaimi\xc5\xa1k\xc5\xb3 miesteli\xc5\xb3 ir kaim\xc5\xb3, esan\xc4\x8di\xc5\xb3 trijuose kra\xc5\xa1tuose: Raudonojoje (Red County), Flinto (Flint County) ir Kaul\xc5\xb3 (Bone County) apygardose. Kitos pamin\xc4\x97tinos vietos: didel\xc4\x97 u\xc5\xbetvanka (atitinkanti Hooverio u\xc5\xbetvank\xc4\x85), slapta karin\xc4\x97 baz\xc4\x97 (59 baz\xc4\x97). San Andreso plotas yra ma\xc5\xbedaug 44\xc2\xa0km\xc2\xb2\xc2\xa0\xe2\x80\x93 keturiskart didesnis nei GTA: Vice City.\n_START_SECTION_\nLos Santos\n_START_PARAGRAPH_\nLos Santos yra tikslus Los And\xc5\xbeelo miesto prototipas. Tai did\xc5\xbeiausias San Andreas valstijos miestas. Los Santos miestas \xc4\xafsik\xc5\xabr\xc4\x99s pietin\xc4\x97je San Andreas dalyje. Tai miestas pilnas \xc4\xafvairi\xc5\xb3 \xc5\xbemoni\xc5\xb3 ir kontrasti\xc5\xa1kai skirting\xc5\xb3 rajon\xc5\xb3. Rytinis Ganton, Ryt\xc5\xb3 Los Santos ir \xc5\xa1iaurrytinis Las Colinas rajonai yra pilni gauj\xc5\xb3. Ta\xc4\x8diau patys skurd\xc5\xbeiausi rajonai yra Willowfield ir El Corona, abudu esantys pietry\xc4\x8diuose ir pagrinde yra Idlewood, esantis rytuose. Tuo tarpu turtingiausieji rajonai yra Mulholland, Vinewood ir Rodeo \xc5\xbeiba prabanga ir auk\xc5\xa1t\xc5\xb3 pastat\xc5\xb3 gausybe.\n_START_SECTION_\nSan Fierro\n_START_PARAGRAPH_\nSan Fierro yra tikslus San Fransisko miesto prototipas. San Fierro miestas \xc4\xafsik\xc5\xabr\xc4\x99s vakarin\xc4\x97je San Andreas dalyje. Tai miestas pilnas staigi\xc5\xb3 gatvi\xc5\xb3 \xc5\xa1lait\xc5\xb3. \xc4\xae pietus nuo miesto stovi did\xc5\xbeiausias \xc5\xbeaidime Chiliad kalnas ir ma\xc5\xbeas Angel Pine miestelis, esantis Whetstone apygardoje, \xc5\xa1iaur\xc4\x97je yra ma\xc5\xbeas Bayside miestelis, \xc5\xa1iaur\xc4\x97s rytuose yra Tierra Robada ir rytuose yra Redo apygarda. \xc5\xa0iame mieste yra vairavimo mokykla, automobili\xc5\xb3 parduotuv\xc4\x97s ir stadionas, kuriame vyksta Kraujo ringo (Bloodring Bowl) lenktyn\xc4\x97s.\n_START_SECTION_\nLas Venturas\n_START_PARAGRAPH_\nLas Venturas yra tikslus Las Vegaso miesto prototipas. Las Venturas miestas \xc4\xafsik\xc5\xabr\xc4\x99s \xc5\xa1iaurin\xc4\x97je San Andreas dalyje. Tai miestas pilnas kazino ir \xc4\xaftaking\xc5\xb3 mafij\xc5\xb3. \xc4\xae vakarus nuo miesto yra dykuma Bone County, \xc4\xaf pietus nuo miesto, per up\xc4\x99 yra mi\xc5\xa1ko regionas Red County. Las Venturas mieste yra didelis aerouostas, nema\xc5\xbeas kiekis parduotuvi\xc5\xb3 ir kazino. \xc5\xa0is miestas antras pagal dyd\xc4\xaf San Andreas valstijoje. Ten viskas brangiau: auto-tiuningas, ginklai, maistas.\n_START_SECTION_\nGaujos\n_START_PARAGRAPH_\n\xc5\xbdaidime yra 9 gaujos. Kaip ir \xc5\xbeaidimo vietos, taip ir gaujos turi tikr\xc5\xb3 tais metais egzistavusi\xc5\xb3 gangsteri\xc5\xb3 gauj\xc5\xb3 atitikmenis.\n_START_SECTION_\nGrove Street Families\n_START_PARAGRAPH_\nGrove Street Families (GSF) yra viena i\xc5\xa1 seniausi\xc5\xb3 afroamerikie\xc4\x8di\xc5\xb3 gatv\xc4\x97s gauj\xc5\xb3 Los Santos mieste. \xc5\xa0iai gaujai priklauso pagrindinis veik\xc4\x97jas CJ. Jie yra mirtini Ballas prie\xc5\xa1ai. Grove Street taip pat konkuruoja su dvejomis meksikie\xc4\x8di\xc5\xb3 gaujomis\xc2\xa0\xe2\x80\x93 Los Santos Vagos ir Varrios Los Aztecas. V\xc4\x97liau Varrios Los Aztecas susidraugauja su Grove Street._NEWLINE_Grove Street \xc4\xafsik\xc5\xabrusi Ganton bei East Los Santos rajonuose. Jie labai lengvai atpa\xc5\xbe\xc4\xafstami, nes ne\xc5\xa1ioja \xc5\xbeali\xc4\x85 aprang\xc4\x85. \xc5\xbdalia spalva, taip pat yra GSF spalva._NEWLINE_Grove Street valdoma Donovan Winfield bei Treshawn Garrishan. Taip pat \xc5\xa1i gauja turi dvi at\xc5\xa1akas\xc2\xa0\xe2\x80\x93 Seville Boulevard Families bei Temple Drive Families. Geriausiai \xc5\xbeinoma Grove Street at\xc5\xa1aka yra Vine \xe2\x80\x9eG\xe2\x80\x9c Street.\n_START_SECTION_\nBallas\n_START_PARAGRAPH_\nPaplit\xc4\x99 Los Santos mieste. Taip pat turi at\xc5\xa1akas: Rollin' Heights ir Front Yard Ballas kariauja su Grove Street Families, Kilo Tray kariauja su Seville Boulevard Families, o Temple Drive Ballas kariauja savaime ai\xc5\xa1ku su Temple Drive Families. Rengiasi violetin\xc4\x97s spalvos drabu\xc5\xbeiais, kas rei\xc5\xa1kia \xe2\x80\x9ePagarba\xe2\x80\x9c. Tai pavojinga gauja, did\xc5\xbeiausi prie\xc5\xa1ai su Grove Street \xc5\xa1eimomis, nu\xc5\xbeud\xc4\x99 CJ motin\xc4\x85 ir jaunesn\xc4\xafj\xc4\xaf brol\xc4\xaf. Sena gauja\xc2\xa0\xe2\x80\x93 gatv\xc4\x97se nuo pat septinto de\xc5\xa1imtme\xc4\x8dio. Platina narkotikus, u\xc5\xbesiimin\xc4\x97ja prostitucija, vandalizmu.\n_START_SECTION_\nLos Santos Vagos\n_START_PARAGRAPH_\nPaplitusi East Los Santos, Los Flores ir Las Colinas rajon\xc5\xb3 ispan\xc5\xb3 gauja. Skiriamasis \xc5\xbeenklas\xc2\xa0\xe2\x80\x93 geltoni rai\xc5\xa1\xc4\x8diai ant galv\xc5\xb3. Tai mirtini Vario Los Aztecas prie\xc5\xa1ai. U\xc5\xbesiimin\xc4\x97ja narkotik\xc5\xb3 prekyba. \xc5\xbdinomi nariai\xc2\xa0\xe2\x80\x93 Didysis T\xc4\x97tu\xc5\xa1is (Big Poppa), Fredis (Freddy). Jie yra draugai su did\xc5\xbeiausiais Grove Street Families prie\xc5\xa1ais\xc2\xa0\xe2\x80\x93 Ballas, taigi prie\xc5\xa1ai ir su GSF.\n_START_SECTION_\nVario Los Aztecas\n_START_PARAGRAPH_\nPaplit\xc4\x99 Little Mexico rajone ispan\xc5\xb3 gauja. Skiriamasis \xc5\xbeenklas\xc2\xa0\xe2\x80\x93 \xc5\xbealsvai melsvos spalvos rai\xc5\xa1\xc4\x8diai. Tai labai agresyvi gauja, mirtini Los Santos Vagos prie\xc5\xa1ai. U\xc5\xbesiimin\xc4\x97ja smurtu gatv\xc4\x97se, gatvi\xc5\xb3 lenktyn\xc4\x97mis, bet nenaudoja narkotik\xc5\xb3. \xc5\xbdinomi nariai: Cesar Vialpando, Sunnis (Sunny), Galas (Gal) ir Hazeris (Hazer). \xc5\xbdaidimo gale susidraugauja su GSF, kad iveikt\xc5\xb3 bendrus prie\xc5\xa1us- Ballas, Vagos ir Rus\xc5\xb3 mafij\xc4\x85 bei San Fierro Rifa.\n_START_SECTION_\nSan Fierro Rifa\n_START_PARAGRAPH_\n\xc5\xa0i ispan\xc5\xb3 gauja kontroliuoja nedidelius plotus San Fierro mieste, Garcia rajone. U\xc5\xbesiimin\xc4\x97ja narkotik\xc5\xb3 platinimu. Daugelis nauj\xc5\xb3 \xc5\xbeaid\xc4\x97j\xc5\xb3 juos painioja su Varrio Los Aztecas, d\xc4\x97l \xc5\xbeydros spalvos, jie yra prie\xc5\xa1ai, Rifa yra bailesni, u\xc5\xbesiima narkotikais ir yra kitame mieste. Rifa yra draugai su Ballas ir Vagos bei rusais. T-Bone Mendezas yra gaujos vadas.\n_START_SECTION_\nTriada (Triads)\n_START_PARAGRAPH_\nPaplit\xc4\x99 San Fierro mieste. Triad\xc5\xb3 yra dvi r\xc5\xab\xc5\xa1ys: vadovaujam\xc5\xb3 Ran Fa Li ir vadovaujam\xc5\xb3 Wu Zi Mu. Valdo \xe2\x80\x9eFour Dragons\xe2\x80\x9c (Keturi\xc5\xb3 drakon\xc5\xb3) kazino. J\xc5\xb3 vadovas Wu Zi Mu yra ne kart\xc4\x85 pagelb\xc4\x97j\xc4\x99s CJ. Jie yra galinga gauja, nes gatv\xc4\x97mis vaik\xc5\xa1to ne tik su pistoletais ar SMG, bet ir su AK47. Apsireng\xc4\x99 juodais \xc5\xa1varkais, daugma\xc5\xbe kaip Leon\xc5\xb3 mafija per GTA III ir GTA LCS.\n_START_SECTION_\nDa Nang Boys\n_START_PARAGRAPH_\nLietuvi\xc5\xa1kai\xc2\xa0\xe2\x80\x93 Da Nang berniukai. Tai vietnamie\xc4\x8di\xc5\xb3 gaujos, paplitusios dok\xc5\xb3 rajon\xc4\x85 San fierro mieste, Easter Basin rajone. Kariauja su trijadomis. Nepaprastai \xc5\xbeiaur\xc5\xabs, labai domisi apsauga.\n_START_SECTION_\nItal\xc5\xb3 mafija\n_START_PARAGRAPH_\nPaplit\xc4\x99 Las Venturas mieste, kur esti begal\xc4\x97 kazino. Yra trys \xc5\xa1eimos: Forelli \xc5\xa1eima, Sindacco \xc5\xa1eima, vadovaujama Johnny Sindacco (mir\xc5\xa1ta misijoje \xe2\x80\x9eThe Meat Business\xe2\x80\x9c) ir Leone \xc5\xa1eima, vadovaujama Don Salvatore Leone ir jo s\xc5\xabnaus Joey Leone.\n_START_SECTION_\nRus\xc5\xb3 mafija\n_START_PARAGRAPH_\nDidelio vaidmens neu\xc5\xbeima, padeda Ballas ir Vagos bei Rifa kovoti su Triads, Varrios ir GSF. Vienoje misijoje jie atve\xc5\xbea automobili\xc5\xb3 ir u\xc5\xbesiima bizniu su Ballas, ten yra rus\xc5\xb3 mechanikai ir bosas, kur\xc4\xaf CJ nu\xc5\xbeudo. Dar jie b\xc5\xabna apsireng\xc4\x99 kaip mafijozai paskutin\xc4\x97je misijoje ir CJ juos \xc5\xbeudo, kaip ir kitus jo prie\xc5\xa1us. J\xc5\xb3 didelis antpl\xc5\xabdis \xc4\xaf Amerik\xc4\x85 prasid\xc4\x97jo po SSRS griuvimo.\n_START_SECTION_\nSan Andreas Multiplayer\n_START_PARAGRAPH_\nSan Andreas Multiplayer (SA-MP) yra GTA: San Andreas modifikacija, leid\xc5\xbeiantis \xc5\xbeaisti internete (arba LAN tinklu) su daugiau kaip 900 \xc5\xbeaid\xc4\x97j\xc5\xb3. Norint \xc5\xbeaisti SA-MP b\xc5\xabtinas originalus GTA: San Andreas \xc5\xbeaidimas._NEWLINE_SA-MP \xc5\xbeaidime galima daryti beveik visk\xc4\x85, k\xc4\x85 galima daryti GTA: San Andreas. Taip pat galima kurti savo serverius, bei pritraukti \xc4\xaf juos \xc5\xbeaid\xc4\x97j\xc5\xb3. Taip pat yra daug \xc5\xbeaidimo re\xc5\xbeim\xc5\xb3: Free Roam, tikras gyvenimas, lenktyn\xc4\x97s ir t. t.\n_START_SECTION_\nGrafin\xc4\x97s modifikacijos\n_START_PARAGRAPH_\n\xc5\xbdaidimui taip pat sukurta begal\xc4\x97s modifikacij\xc5\xb3, kurios skirtos pagerinti \xc5\xbeaidimo i\xc5\xa1vaizdai ir grafiniams nustatymams.\n_START_SECTION_\nMobiliosios versijos skirtumai\n_START_PARAGRAPH_\nMobiliojoje \xc5\xbeaidimo versijoje buvo atnaujintos vis\xc5\xb3 ginkl\xc5\xb3 ikonos (padidintas detalumas), i\xc5\xa1 pagrind\xc5\xb3 pakeistas \xc5\xbeem\xc4\x97lapis ir vadinamasis Minimap (atsirado pagrindini\xc5\xb3 \xc4\xafstaig\xc5\xb3 (Ginkl\xc5\xb3 parduotuv\xc4\x97s (Ammu\xc2\xa0\xe2\x80\x93 Nation), automobili\xc5\xb3 serviso Pay\xe2\x80\x99n\xe2\x80\x99Spray, automobili\xc5\xb3 tiuningavimo gara\xc5\xbeo (Mod Garage), kirpyklos (Barbers), drabu\xc5\xbei\xc5\xb3 parduotuvi\xc5\xb3 (Clothes Shop), nam\xc5\xb3 (Safehouse) bei daugelio kit\xc5\xb3) ikonos, kai kurios i\xc5\xa1 j\xc5\xb3 buvo pakeistos naujomis (pvz., Pay\xe2\x80\x99n\xe2\x80\x99Spray automobili\xc5\xb3 serviso)._NEWLINE_Taip pat buvo atnaujinti automobili\xc5\xb3 \xc5\xbeibintai (pasikeit\xc4\x97 j\xc5\xb3 ry\xc5\xa1kumas), perdarytos pagrindini\xc5\xb3 veik\xc4\x97j\xc5\xb3 k\xc5\xabno dalys (pvz., pir\xc5\xa1tai (buvo atskirti, tod\xc4\x97l veik\xc4\x97j\xc5\xb3 delnai atrod\xc4\x97 daug tikrovi\xc5\xa1kiau)), buvo pagerintos kai kuri\xc5\xb3 veik\xc4\x97j\xc5\xb3 drabu\xc5\xbei\xc5\xb3 detal\xc4\x97s (pvz.; OG LOC galvos apdangale atsirado ornamentas), taip pat buvo patobulinta \xc5\xa1e\xc5\xa1\xc4\x97li\xc5\xb3 grafika, j\xc5\xb3 jud\xc4\x97jimas, \xc5\xbeem\xc4\x97lapio ikona perkelta i\xc5\xa1 apa\xc4\x8dios kair\xc4\x97je \xc4\xaf vir\xc5\xa1\xc5\xb3, taip pat atsirado galimyb\xc4\x97 per\xc5\xbei\xc5\xabr\xc4\x97ti \xc5\xbeaid\xc4\x97jo statistikos duomenis trumpai palaikius ant ginklo ikonos. Taip pat buvo prid\xc4\x97ta funkcija, jog judinant kamer\xc4\x85, Karlo galva sukasi ta kryptimi, kuria yra pasukta kamera."